***Nilens juvel*** (originaltittel: *The Jewel of the Nile*) er en amerikansk romantisk actionkomedie og eventyrfilm fra 1985 regissert av Lewis Teague. Hovedrollene spilles av Michael Douglas, Kathleen Turner og Danny DeVito. mens Michael Douglas var filmens produsent. 

*Nilen juvel* er en oppfølger til *Kampen om den grønne diamant* fra 1984. Den ble en nesten like stor publikumssuksess forgjengeren, men fikk langt dårligere mottakelse av filmkritikerne.

Filmens soundtrack inkluderer låta «When the Going Gets Tough, the Tough Get Going» som ble en stor hit i 1985 og 1986.

Handling
--------

Etter de strabasiøse hendelsene i Latin-Amerika lever Jack og Joan det gode liv på sin yacht. Men de blir gradvis lei av hverandre og det sorgløse livet. Joan bestemmer seg for å akseptere en invitasjon hos en sheik i Midtøsten, men på vei dit blir hun bortført og viklet inn i jakten på en mystisk juvel. Jack bestemmer seg for å redde henne og dermed havner de to i det ene halsbrekkende eventyret etter det andre. Etterhvert finner de ut av juvelen egentlig ikke er en edelsten, men en åndelig leder for en stamme i Nord-Afrika.

Om filmen
---------

### Økonomi og popularitet

Til tross for lunken mottakelse fra filmanmelderen ble *Nilens juvel* nesten en like stor publikumssuksess i USA som dens forgjenger. Den innbrakte $76 millioner på amerikanske kinoer, mens den forrige innbrakte $76,5 millioner. Den ble den åttende mest innbringende filmen i Nord-Amerika i 1985.

Produksjonskostnadene er blitt estimert til $21 millioner.

### Filmanmelderne

Filmen fikk lunken mottakelse av kritikerne, noe som gjenspeiles i at den fått 46 % på Rotten Tomatoes. (Til sammenligning har dens forgjenger fått 85 %.) Den amerikanske filmanmelderen Roger Ebert gav den 3 av 4 stjerne, mens Leonard Maltin gav den 2 av 4.

Både *VG*, *Dagbladet* og *Dagsavisen* gav den terningkast tre.

### Innspilling

Store deler av filmen ble innspilt i Marokko, men også Frankrike og Monte Carlo ble brukt som location. Sentrale deler av filmen ble innspilt ved Atlas Corporation Studios i den marokkanske byen Ouarzazate. Stedet har vært åsted for mange kjente filmproduksjoner, blant annet *Lawrence of Arabia* (1962), *Star Wars* (1977), *The Living Daylights* (1987), *The Mummy* (1999), *Gladiator* (2000) og *Kingdom of Heaven* (2005). 

### Filmmusikk

Filmens meste kjente sountrack var «When the Going Gets Tough, the Tough Get Going», fremført av Billy Ocean. Den ble en stor hit i 1985 og 1986. Både Douglas, Turner og DeVito medvirket i musikkvideoversjonen av sangen.

Sangen «Freaks Come Out At Night», av gruppa Whodini, gjorde seg også bemerket.

I rollene
---------

* Michael Douglas : Jack Colton
* Kathleen Turner : Joan Wilder
* Danny DeVito : Ralph
* Spiros Focás : Omar
* Avner Eisenberg : Jewel
* Hamid Fillali : Rachid
* Holland Taylor : Gloria
* Guy Cuevas : Le Vasseur
* Peter DePalma : Misjonær
* Mark Daly Richards : Pirat
* Paul David Magid : Tarak, The Flying Karamazov Brothers
* Howard Jay Patterson : Barak, The Flying Karamazov Brothers
* Randall Edwin Nelson : Karak, The Flying Karamazov Brothers
* Samuel Ross Williams : Arak, The Flying Karamazov Brothers
* Timothy Daniel Furst : Sarak, The Flying Karamazov Brothers

Planene om en tredje film
-------------------------

En tredje film, som var tiltenk å ha tittelen *Crimson Eagle*, var under planlegging allerede i 1985, men på grunn av kritikernes dårlige mottakelse av *Nilens Juvel* ble disse planene skrinlagt.

Referanser
----------

1. ↑  «The Jewel of the Nile». *Box Office Mojo*. Besøkt 16. juli 2022.
2. ↑  «Romancing the Stone (1984) - Box Office Mojo». *www.boxofficemojo.com*. Besøkt 5. juni 2019.
3. ↑  «Top 1985 Movies at the Domestic Box Office». *The Numbers*. Besøkt 16. juli 2022.
4. ↑  Canby, Vincent (19. januar 1986). «Gigantism in the Movies: The Bad and the Beautiful». *The New York Times* **(engelsk)**. ISSN 0362-4331. Besøkt 25. august 2019.
5. ↑  «The Jewel of the Nile (1985)». *Rotten Tomatoes* **(engelsk)**. Besøkt 16. juli 2022.
6. ↑  «Romancing the Stone (1984)». *Rotten Tomatoes* **(engelsk)**. Besøkt 16. juli 2022.
7. ↑  Ebert, Roger. «The Jewel Of The Nile Movie Review (1985) | Roger Ebert». *www.rogerebert.com* **(engelsk)**. Besøkt 5. juni 2019.
8. ↑  Maltin, Leonard (2009). *Leonard Maltin's Movie and Video Guide* **(engelsk)**. New American Library. ISBN 9780451224682.
9. ↑  «Nilens Juvel». *www.filmfront.no*. Besøkt 5. juni 2019.
10. ↑  Songfacts. «When The Going Gets Tough, The Tough Get Going by Billy Ocean - Songfacts». *www.songfacts.com* **(engelsk)**. Besøkt 25. august 2019.
11. ↑  Martin, Ray (2011). *Ray Martin's Favourites: The Stories Behind the Legends* **(engelsk)**. Victory Books. ISBN 9780522860887.

Eksterne lenker
---------------

* (en) *Nilens juvel* på Internet Movie Database Rediger på Wikidata

* (no) *Nilens juvel* hos Filmfront Rediger på Wikidata

* (sv) *Nilens juvel* i Svensk Filmdatabas Rediger på Wikidata

* (da) *Nilens juvel* i Danmark Nationale Filminstitut Rediger på Wikidata

* (en) *Nilens juvel* på AllMovie Rediger på Wikidata

* (fr) *Nilens juvel* på Allociné Rediger på Wikidata

* (nl) *Nilens juvel* på MovieMeter Rediger på Wikidata

* (en) *Nilens juvel* på Turner Classic Movies Rediger på Wikidata

* (en) *Nilens juvel* på American Film Institute Rediger på Wikidata

* (en) *Nilens juvel* på Rotten Tomatoes Rediger på Wikidata